b'\n_START_ARTICLE_\nMavi\xc4\x8d proti Hrva\xc5\xa1ki\n_START_PARAGRAPH_\nMari\xc4\x87 proti Republiki Hrva\xc5\xa1ki [2014]  (opr. \xc5\xa1t.: 50132/12) v katerem je Evropsko sodi\xc5\xa1\xc4\x8de za \xc4\x8dlovekove pravice odlo\xc4\x8dilo, da je upepelitev mrtvorojenega otroka skupaj s klini\xc4\x8dnim odpadom in brez pu\xc5\xa1\xc4\x8denih kakr\xc5\xa1nih koli sledi ter informacij o kraju pokopa, kr\xc5\xa1itev posameznikove pravice do spo\xc5\xa1tovanja njegovega zasebnega in dru\xc5\xbeinskega \xc5\xbeivljenja._NEWLINE_Stranke: Miodrag Mari\xc4\x87 (pobudnik) proti Republiki Hrva\xc5\xa1ki_NEWLINE_Dejstva: Pobudnikova \xc5\xbeena je v 9. mesecu nose\xc4\x8dnosti rodila mrtvorojenega otroka. Z mo\xc5\xbeem nista \xc5\xbeelela prevzeti posmrtne ostanke svojega mrtvorojenega otroka, zato je odgovornost prevzela bolni\xc5\xa1nica, katera je odstranila otrokovo telo skupaj z drugimi klini\xc4\x8dnimi odpadki. Podjetje L, s katerim ima bolni\xc5\xa1nica sklenjen dogovor, je telo skupaj s klini\xc4\x8dnimi odpadki poslalo na upepelitev. Kmalu po tem sta pobudnik in \xc5\xbeena za\xc4\x8dela poizvedovati kje je otrok pokopan, vendar nista dobila nikakr\xc5\xa1nih konkretnih informacij._NEWLINE_Postopek: To\xc5\xbeba proti bolni\xc5\xa1nici pred Ob\xc4\x8dinskim svetom v Splitu je zavrnjena in zavrnjena je tudi zahtevana od\xc5\xa1kodnina. To\xc5\xbeba proti bolni\xc5\xa1nici pred \xc5\xbdupnijskim svetom v Splitu je bila zavrnjena, kot tudi to\xc5\xbebi na Vrhovno sodi\xc5\xa1\xc4\x8de republike Hrva\xc5\xa1ke in Ustavno sodi\xc5\xa1\xc4\x8de republike Hrva\xc5\xa1ke._NEWLINE_Navajanja strank:_NEWLINE_Pobudnik trdi, da je bolni\xc5\xa1nica nepravilno ravnala s truplom mrtvorojenega otroka in mu ni dala nobenih informacij, kje je otrok pokopan. Res je, da je zaprosil, da bolni\xc5\xa1nica pokoplje njegovega otroka, vendar mu s tem ni prepre\xc4\x8deno, da bi vedel, kje je njegov otrok pokopan. Po njegovem mnenju so mu doma\xc4\x8da sodi\xc5\xa1\xc4\x8da prepre\xc4\x8dila, da bi dobil informacije o pokopu otroka, s tem pa so mu bile kr\xc5\xa1ene pravice do spo\xc5\xa1tovanja njegovega dru\xc5\xbeinskega \xc5\xbeivljenja (8. \xc4\x8dlen Evropske konvencije o \xc4\x8dlovekovih pravicah). Pravi \xc5\xa1e, da je deloval v dobri veri, da bo bolni\xc5\xa1nica pokopala njegovega otroka, a je komaj pozneje izvedel, da je to storila na neprimeren na\xc4\x8din, z upepelitvijo._NEWLINE_Vlada trdi, da ni bilo kr\xc5\xa1enja pobudnikove pravice. Poudarila je, da pobudnik in \xc5\xbeena nista hotela prevzeti odgovornosti za otrokov pokop, \xc4\x8deprav sta se zavedala postopka v tak\xc5\xa1nih primerih. Pobudnik se je s tem odrekel pokopu in temu, da ve, kje je njegov otrok pokopan. Bolni\xc5\xa1nica ni nikoli obljubila, da bo otroka pokopala na dolo\xc4\x8den na\xc4\x8din. Pobudnik se je tako mol\xc4\x8de strinjal s tem, da bo bolni\xc5\xa1nica poskrbela za otrokov pokop v ustaljenem postopku. Nobeno doma\xc4\x8de pravo ne obvezuje bolni\xc5\xa1nice, da poskrbi za otrokov pokop na na\xc4\x8din, ki si ga predstavlja pobudnik. Vlada je odlo\xc4\x8dila, da odlo\xc4\x8ditve doma\xc4\x8dih sodi\xc5\xa1\xc4\x8d niso bile nepo\xc5\xa1tene._NEWLINE_Pravno vpra\xc5\xa1anje: Ali upepelitev mrtvorojenega otroka skupaj s klini\xc4\x8dnim odpadom kr\xc5\xa1i pravico posameznika do spo\xc5\xa1tovanja njegovega zasebnega in dru\xc5\xbeinskega \xc5\xbeivljenja?_NEWLINE_Odgovor na vpra\xc5\xa1anje: Pravica je kr\xc5\xa1ena. Razlogi: Sodi\xc5\xa1\xc4\x8de ne \xc5\xa1teje, da je ustni dogovor med pobudnikom in bolni\xc5\xa1nico pomenil, da se je pobudnik mol\xc4\x8de strinjal, da pokopajo njegovega otroka skupaj z drugim klini\xc4\x8dnim odpadom in da o tem ne pustijo nobenih informacij (Zakon o pokopali\xc5\xa1\xc4\x8dih predpisuje, da morajo pokopali\xc5\xa1\xc4\x8da voditi register vseh pokopov, z navedbo kje je umrli pokopan. To ni bilo storjeno v tem primeru)._NEWLINE_Odlo\xc4\x8ditev(izrek): Sodi\xc5\xa1\xc4\x8de je odlo\xc4\x8dilo, da je bila kr\xc5\xa1ena pobudnikova pravica do spo\xc5\xa1tovanja njegovega dru\xc5\xbeinskega in zasebnega \xc5\xbeivljenja (8. \xc4\x8dlen Evropske konvencije).'